և հետագայում նաև Հայրենական Մեծ պատերազմներին, Արևմտյան Ուկրաինայի, Արևմտյան Բելոռուսիայի ազատագրմանը, 89-րդ լեգենդար հայկական հրաձգային դիվիզիայի կազմում, որպես ջոկի հրամանատար՝ Կովկասի համար մղվող մարտերին: Խորհրդային Միության Հերոսի կոչմանն արժանացել է 1944թ., հետմահու՝ Նովոռոսիյսկից Վերխնի Բականսկ տանող ճանապարհին գտնվող երկաթուղային կամուրջն ականազերծելու և հարձակվող խորհրդային զորամասերի համար հաղթական ճանապարհ բացելու ժամանակ ցուցաբերած խիզախության համար: Զոհվել է դիվիզիայի հրամանատարության համար նոր դիտակետ կառուցելիս: Հուղարկավորված է Ղրիմի Բաքսի գյուղի եղբայրական գերեզմանոցում: Ջահան Կարախանյանի անունով է կոչվում Կողբի թիվ 1 միջնակարգ դպրոցը, որի բակում տեղադրված է հերոսի կիսանդրին: Ջահանին նվիրված բաժին է գործում հայրենի գյուղի պատմության թանգարանում: Կարախանյանի ծնողների կողմից Շնողի միջնակարգ դպրոցին է տրամադրվել նաև որդու անձնական իրերից, գրքերից, լուսանկարներից, որոնք համալրում են Շնողի դպրոցի հայրենագիտական թանգարանի Կարախանյանին նվիրված բաժինը: Կարախանյանի անունով է նաև գյուղի փայտամշակման արտելը: